**Informasjon til føresette ved Sande skule i samband med at ein no opnar Sande skule elevane på alle stega.**

I veke 20 opnar ein opp for at alle elevane ved Sande skule startar opp att på skulen.

Klassane vert kalla inn til første skuledag, som vist nedanfor. Første dagen må mykje tid brukast til å gå gjennom korleis ein skal oppføre seg på skulen, samstundes som ein tek til på arbeidsplanen for dagen/veka.

**SMÅSKULESTEGET.**

- 1.-4. klasse føl same timeplan som dei har gjort i 2 veker.

* + Klassane møter opp der dei har møtt opp tidlegare.

**MELLOMSTEGET.**

- 5. klasse startar opp på **måndag 11.05.20.**

* + Klassen vert delt i to kohortar – (elevgrupper).
    - Dei nyttar eige klasserom + naturfagsalen.
  + Elevane skal møte opp ved sitt gamle klasserom.
* 6.- og 7. klasse startar opp på **tysdag 12.05.20**.
  + Dei nyttar klasseromma sine.
  + Elevane nyttar inngangsdøra nede i kjellaren.

**UNGDOMSSTEGET.**

Firda Billag vil den første veka stille med sitt vanlege bussoppsett. Det gjer til at det vert alt for mange born på skulebussen frå Bygstad om alle klassane på ungdoms-trinnet kjem til Sande på den same dagen. Firda Billag jobbar for å finne nye løysingar, men denne første veka maktar dei berre å køyre dei bussane som brukar å gå til Sande skule.

Samstundes er rom-situasjonen slik at ein kanskje ikkje kan opne opp for at klassane på ungdomssteget møter alle dagar på skulen. Første skuledagen for 8.-10. steget vert som følgjer;

* 10a og 10b startar opp på onsdag 13.05.20.
  + Klassane vert delt i tre kohortar – (elevgrupper).
  + Dei nyttar 3 rom i C-fløyen.
* 9a og 9b startar opp på torsdag 14.05.20.
  + Dei nyttar inngangsdøra attmed musikkrommet/mot barnehagen.
* 8a og 8b startar opp på torsdag 14.05.20.
  + Møt opp utanfor hallen.

Meir info om kva dagar elevane i dei ulike klassane på Sande skule vil gå på skulen, vil komme tidleg i neste veke.

**Organisering.**

Skulen er pålagt å dele elevgrupper som overstig eit visst tal i mindre grupper. Det gjer til at nokre klassar vert delt i to grupper eller fleire grupper. 5. klasse vert delt i 2 grupper og 10a + 10b vert delt i 3 grupper. Ein har gitt kvar gruppe namnet **kohort**. Ein kohort er altså ei mindre fast gruppe med born.

På kvar kohort jobbar eit vist tal vaksne. Tal vaksne som jobbar i kvar kohort er svært avgrensa.

**Klasserom/utstyr**

I klasserommet er pultane sett ut slik at det er god avstand mellom elevane. Det vert ikkje høve for elevne å flytte på pultane. Det er namnelapp på kvar pult.

Kvar elev skal stort sett sitte på sin stol gjennom heile arbeidsøkta. Ein må forventar at kvar elev møter på skulen med pennalhus, med kvassa blyant, viskeler, og nokre få fargeblyantar.

**Reinhald/hygiene**.

Ein vil dei første skuledagane jamleg repetere reglane for handvask. Det er såpe tilgjengeleg i alle rom, og elevane må bu seg på å vaske seg jamleg.

Det vil bli lagt ut klutar i alle rom som vert nytt av kohortar. Før og etter mat vert bordplata til elevane vaska.

Minner og om at dersom ein hostar må ein gjere det i armhola.

**Sjukdom.**

Ingen må møte sjuk på skulen. Dersom ein ikkje er i form må ein vere heime. Ein må vere frisk ein heil dag heime før ein kan gå på skulen att.

Dersom nokon vert sjuk på skulen, må føresette vere budde på å komme å hente dei snarast mogeleg. Dersom ein har mistanke om at elven er smitta av Covid-19, vil lege avgjere om eleven skal testast. Testinga vil skje i Førde.

**Allergi.**

Einskild elevar/vaksne slit med allergi av ymse slag. Det i seg sjølv er ikkje grunn god nok til å vere heime. Det kan vere vanskeleg å skilje mellom allergi og luftvegsinfeksjonar. Det er av den grunn viktig at ein melder frå om eige barn har slike problem. Dermed veit ein at barnet som er ramma av allergi hostar/harkar på grunn av dette, og ikkje på grunn av mistanke om luftvegsinfeksjon.

**Kle.**

Rimeleg mykje kle heng att på skulen. Ein oppmodar føresette å sende lette kle på skulen, slik at hengertane som elevane no er tildelt rommar alt tøyet.

**Timeplanen.**

Kvar elev vil bli undervist i 4,5 timar kvar dag dei er på skulen

Kohortane på same trinn, har time til same tid, og friminutt til same tid.

Skuleplassen er delt inn i område. Kohortane må leike på det område som dei får tildelt. Ein vil ha mange vakter ute som ser etter at elevane oppfører seg etter reglane som gjeld så lenge korona-reglane gjeld.

I veke 20 vil ein ikkje gjennomføre kroppsøvingstimar der ein skiftar kle. Kroppsøvingstimen vert truleg organisert som ein kort spasertur i nærområdet.

**Matpausen.**

Elevane vil ete maten sin i eige klasserom. Ein kan ta med seg yoghurt og heil frukt.

**Melding om ein ikkje kjem på skulen.**

Ein ber om at føresette nyttar gamal praksis med å melde frå om barnet deira ikkje møter på skulen. Send meldinga på VISMA til kontaktlærar.

**Risikogrupper.**

Mange barn har kroniske sjukdommar. For dei fleste av desse er det trygt å møte på skulen. Ved nokre tilstandar skal ikkje barnet møte på skulen. Det er viktig at føresette tek kontakt med skulen, for å avklare kva som vert endeleg løysing.

Skulle nokon ha rett til framleis å vere heim, vil dei bli følgd opp å same måte som dei vart følgt opp med heimeundervisning slik som praksis har vore no i 5 veker.

NB! Barn som ikkje utan at dei tilhøyrer ei risikogruppe, eller har føresette i ei

risikogruppe, vil ikkje få undervisning frå skulen. Føresette må då sjølv ta seg

av ansvaret for opplæringa for dei barna som vert haldne heime.

**Oppsummering.**

God **hand- og hostehygiene** reduserer smitte ved alle luftvegsinfeksjonar, også smitt med covid-19.Desse tiltaka skal redusere smitte via gjenstandar og hender og reduserer smitte ved å hoste.

Elever og ansatte skal vaske hendene:

* Før ein dreg heiman ifrå og når ein kjem til kjem heim.
* Når ein kjem til skule/SFO
* Etter hosting/nysing
* Etter toalettbesøk
* Før og etter måltid.
* Etter ein kjem inn frå uteaktivitet/friminutt
* Ved synlig skitne hender

Hostehygiene:

* Det vert anbefalt å ha tørkepapir lett tilgjengeleg til bruk for elevar/tilsette. Har ein ikkje det tilgjengeleg, vert det anbefalt å bruke albogekroken når ein hostar eller nyser.
* Unngå å røre ved ansiktet eller auga. Et slikt tiltak kan være vanskeleg for små barn, men eldre elevar og tilsette må oppfordrast til dette.

Elever og tilsette med luftvegssymptom:

* Elever og tilsette skal sjølv med milde luftvegssymptom og sjukdomsfølelse, ikkje møte på skule/SFO. Dei skal holde seg heime til dei har vore symptomfrie i 1 døgn.

Det er hengt opp påminning om dette i alle dei romma som vert brukt til klasserom.

Skulen har nytta mykje tid på å tenkje gjennom korleis ein skal løyser utfordringa med å følgje opp elevane under dei tilhøve som no eksisterer i samfunnet. Vi føler at det er trygt atter å kunne tilby skule og SFO-tilbod til elevane som hører til Sande skule.

Ønskjer med dette alle elevane velkomne til skulen. Ser fram til positiv samhandling med heimane. Ta kontakt om De har spørsmål.

Med vennleg helsing

 Rune Kvammen

Rektor – Sande skule

Tlf:    +47 57 71 85 31

Mob: +47 95 99 39 20

Sunnfjord kommune

Sentralbord: +47 57 72 20 00

[www.sunnfjord.kommune.no](https://sunnfjord.kommune.no/)